Baumwolle – Pearl – Die Näherei
Startseite/Shop/Stoffe/Baumwolle/Blumen/Baumwolle – Pearl
Artikelnummer: ST-167 Kategorien: Baumwolle, Blumen, Stoffe Schlüsselworte: Baumwolle, blumen, krake, meerjungfrau, patchwork, seestern, Webware
Dazu niedliche Meerjungfrsuen in langen Krakenarmen.
Created by Alison Glass – Pearl ﻿ » BOTSWANA
Toer datum: 21 Jun 2019 - 28 Jun 2019
Prys: Vanaf R15482
Ons vertrek uit Pretoria op ons toer na Botswana. Ons roete neem ons op die N1 in ‘n noordelike rigting, swenk weg na Nylstroom, ry deur die dorp en volg die pad deur die bosveld na Vaalwater en Lephalale (Ellisras) tot by Martinsdrif grenspos. Ons handel doeane prosedures af en neem fotos van die Limpoporivier en dan vertrek ons in die rigting van Palapye. Aandete en oornag Palapye.
Na ontbyt vertrek ons na Francistown en Nata, ons reis in die rigting van Elephant Sands Lodge. Hier kan u heerlik ontspan en die olifante geniet by die watergat wat kom water drink. Daar is ook ‘n opsionele wildsrit waarop u kan gaan vir 2.5 – 3ure of ‘n begeleide wildsbesigtiging stap saam met ‘n plaaslike gids. Aandete en oornag Nata.
Vanoggend vertrek ons na Chobe en ry deur plekke soos Mosetse, Dukwi, Pandamatenga, waar u vir die eerste keer landerye sal sien, tot by Chobe. Ons oornag in Chobe op die oewers van die Choberivier. U kan die son sien sak terwyl baie bote verby beweeg. Aandete en oornag Chobe.
Om 06:00 doen ons ‘n wildsbesigtigingsrit met safari voertuie. Die moontlikheid is daar dat ons sal olifante sien, koedoes, die skaars Puku wat net voorkom in Botswana, kameelperde, leeus ens. Wanneer ons terug keer kom sit ons aan vir ‘n vyfster onbyt. In die middag rus ons en ontspan by die lodge, u kan ook die dorp besoek en kyk na die eerste tronk wat in ‘n boom geleë was. Om 15:00 gaan ons vir ons bootrit op die Choberivier. Hierdie tyd van die middag is daar baie diere wat water drink en ons kan selfs ‘n olifant of twee raak loop wat deur die rivier swem. Ons beleef een van die mooiste sonsondergange wat u vir lank sal onthou! Aandete en oornag Chobe.
Na ‘n heerlike buffet ontbyt vertrek ons na die bedrywige Kazungula grenspos waar ons gaan kyk na die vragmotors wat met die veerboot oorgaan na Zambië. Hiervandaan gaan ons deur die Zimbabwe grenspos. Een van die hoogtepunte van ons besoek is aan die magtige Victoria Valle. Ons stap met die pad deur die reënwoud tot by die brug waar ons kan sien waar die rekspronge gedoen word. Hier raak ‘n mens ook weer bewus van die Skepping! Die sproei van die Valle kan ook van ver af gesien word. Aandete en oornag Victoria Valle.
Na ‘n heerlike ontbyt is daar geleentheid om die opsionele uitstappies te doen. U kan ‘n vlug onderneem oor die valle met ‘n helikopter (Flight of Angels) wat absoluut ‘n belewenis is! U kan ook op olifante ry of u kan net heerlik ontspan. Wanneer almal terug is besoek ons die brug by die Victoria Valle. Dit is ‘n ongelooflike gesig as mens so ver afkyk na die Zambezirivier onder in die kloof. Ons besoek ook die oudste hotel in die dorp Victoria Falls Hotel waar daar ‘n wonderlike uitsig is op die brug en die sproei van die waterval. Ons besoek die Afrikamark waar daar talle uitstallings is. Aandete en oornag Victoria Valle.
Na ontbyt reis ons deur die grenspos na Botswana. Ons ry deur Pandamatenga en sien ‘n vrugbare gedeelte van Botswana waar daar baie groente en sorghum geplant word. In die namiddag doen ons ‘n rit op die soutpanne by Nata en geniet ‘n pragtige sonsondergang. Aandete en oornag in Nata.
Vanaf Nata keer ons terug op ons laaste skof huistoe, gaan deur die Martinsdrift Grenspos en deur Ellisras, Vaalwater en Nylstroom en ons arriveer in Pretoria met mooi herinneringe aan Botswana en die magtige Victoria Valle.
Toer datum 21 - 28 Junie 2019
Prys R15 482 per persoon wat deel
1. Nxai soutpanne
2. Olifante by watergate
3. Sonsondergang bootrit
4. Wildsbesigtiging in Chobe Nasionale Park
5. Victoria Valle